# N á r o d n á r a d a  S l o v e n s k e j r e p u b l i k y

**VI. volebné obdobie**

**Z á k o n**

z ... 2015,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z. a zákona č. 176/2015 Z. z. sa mení a dopĺňa takto:

**1.** V § 122 ods. 4 sa za písmeno f) vkladá nové písmeno g), ktoré znie:

„g) schvaľuje po schválení dozornou radou odpustenie penále a upustenie od predpísania penále podľa § 240 ods. 3,“.

Doterajšie písmená g) a h) sa označujú ako písmená h) a i).

**2.** V § 123 ods. 2 sa písmeno b) dopĺňa šiestym bodom, ktorý znie:

„6. návrh na odpustenie penále a návrh na upustenie od predpísania penále podľa § 240 ods. 3,“.

**3.** V § 226 ods. 1 sa písmeno q) dopĺňa šiestym bodom, ktorý znie:

„6. odpustenie penále a  upustenie od predpísania penále podľa § 240 ods. 3.“.

**4.** § 240 sa dopĺňa odsekmi 3 a 4, ktoré znejú:

„(3) Generálny riaditeľ môže po schválení dozornou radou odpustiť povinnosť zaplatiť penále, ak poistné za príslušný kalendárny mesiac nebolo odvedené včas alebo v správnej sume z dôvodov na strane sociálnej poisťovne a ak sa týka vopred neurčitého okruhu fyzických osôb a právnických osôb; za rovnakých podmienok môže upustiť od predpísania penále podľa odseku 1.

(4) Na odpustenie povinnosti zaplatiť penále a upustenie od predpísania penále podľa odseku 3 nie je právny nárok.“.

**5.** Za § 293dl sa vkladá § 293dm, ktorý znie:

„§ 293dm

Prechodné ustanovenie

k úpravám účinným od 1. januára 2016

Odpustiť povinnosť zaplatiť penále a upustiť od predpísania penále za podmienok podľa § 240 ods. 3 možno aj vtedy, ak poistné za príslušný kalendárny mesiac nebolo odvedené včas alebo v správnej sume z dôvodov na strane sociálnej poisťovne, ktoré nastali pred 1. januárom 2016.“.

**Čl. II**

Tento zákon nadobúda účinnosť 1. januára 2016.